# Απόστολος Δοξιάδης

### Από τη Βικιπαίδεια, την ελεύθερη εγκυκλοπαίδεια

Ο Απόστολος Δοξιάδης γεννήθηκε στο Μπρισμπέιν της Αυστραλίας το 1953 και μεγάλωσε στην Ελλάδα.

Παρά το αρχικό ενδιαφέρον του για το μυθιστόρημα και τις τέχνες τα πρώτα χρόνια της ζωής του, μια «ξαφνική ερωτική έλξη προς τα μαθηματικά» - όπως ο ίδιος λέει - τον οδήγησαν να γράψει ένα άρθρο που στάθηκε αφορμή να γίνει δεκτός στο Πανεπιστήμιο Κολούμπια της Νέας Υόρκης σε ηλικία 15 ετών. Σπούδασε Εφαρμοσμένα Μαθηματικά στο École Pratique des Hautes Études του Παρισιού, κατασκευάζοντας μαθηματικά μοντέλα για το νευρικό σύστημα.

Μετά το πέρας των σπουδών του, ο Δοξιάδης γύρισε στις αγάπες της εφηβείας του: τη συγγραφή, τον κινηματογράφο και το θέατρο. Για κάποια χρόνια εργάστηκε ως σκηνοθέτης στο θέατρο και το 1983 έκανε την πρώτη του ταινία Underground Passage (Ελληνικά). Η δεύτερη ταινία του, Terirem (1986), κέρδισε το βραβείο του Διεθνούς Κέντρου Καλλιτεχνικού Κινηματογράφου στο Διεθνές Φεστιβάλ του Βερολίνου το 1988.

Μέχρι τα μέσα της δεκαετίας του '80, το μεγαλύτερο μέρος της δουλειάς του ήταν μυθοπλασία. Δημοσίευσε τέσσερα μυθιστορήματα: Παράλληλη ζωή (1985), Μακαβέττας (1988), Ο θείος Πέτρος και η εικασία του Γκόλντμπαχ (1992) και Τα τρία ανθρωπάκια (1997). Αρχικά γράφτηκαν στα ελληνικά, ωστόσο η μετάφραση που έκανε ο ίδιος στα αγγλικά τού Ο θείος Πέτρος και η εικασία του Γκόλντμπαχ εκδόθηκε διεθνώς το 2000.

Ο Δοξιάδης πλέον γράφει τόσο στα ελληνικά όσο και στα αγγλικά, μια διαδικασία που την εξηγεί στην αυτοβιογραφική έκθεσή του με τίτλο What's in a Name.

Πρόσφατα, έγραψε και σκηνοθέτησε το θεατρικό μουσικό έργο The Tragical History of Jackson Pollock, Abstract Expressionist και το συνόδευσε με ένα τεύχος κειμένων και εικόνων με τίτλο Paralipomena. Επίσης, έχει γράψει το θεατρικό έργο Incompleteness, εμπνευσμένο από το θεώρημα της μη πληρότητας του Kurt Gödel και τις τελευταίες μέρες της ζωής του εφευρέτη του.

Τα προηγούμενα χρόνια, ο Δοξιάδης έδωσε πλήθος διαλέξεων και έγραψε δοκίμια με θέματα παρμένα από τη μυθοπλασία, τη σχέση των μαθηματικών με το μυθιστόρημα (μια μυθιστορηματική-φιλοσοφική προσέγγιση για την κατανόηση των μαθηματικών που την ονομάζει «παραμαθηματικά»), την ελληνική ιστορία, τον ελληνικό πολιτισμό κ.ά.

Είναι πρώην σύζυγος της ηθοποιού Βάσιας Παναγοπούλου με την οποία απέκτησε ένα παιδί, και απασχόλησε τον τύπο με τις δικαστικές διαμάχες που είχαν μετά το διαζύγιό τους.

Οι μεταφράσεις για το θέατρο, από τα αγγλικά στα ελληνικά, περιλαμβάνουν τα: Ρωμαίος και Ιουλιέτα και Άμλετ του Σαίξπηρ, καθώς και το Mourning Becomes Electra του Ευγένιου Ο'Νήλ (Eugene O'Neill).

Σήμερα (2005), ο Δοξιάδης εργάζεται στο μυθιστόρημα-κόμιξ Logicomix, σε συνεργασία με τον καθηγητή του Πανεπιστημίου του Μπέρκλεϋ στην Επιστήμη των Υπολογιστών Χρίστο Παπαδημητρίου και τους καλλιτέχνες Αλέκο Παπαδάτο και Annie di Donna. Πρόκειται για την παρουσίαση της ιστορία της μοντέρνας λογικής και της γένεσης των υπολογιστών σε βιβλίο με τη μορφή κόμικς.

## [Επεξεργασία] Βλέπε Επίσης

- Στα ελληνικά:
  - http://www.greece2001.gr/writers/ApostolosDoxiadis.html
  - http://www.gfc.gr/3/32/director_gr.asp?id=2289
  - http://www.gfc.gr/3/31/film_gr.asp?id=234
  - http://www.in.gr/ath/theater/suggest.asp?fle=dream - in.gr
  - http://alex.eled.duth.gr/academy/filoi.htm
  - http://homepages.pathfinder.gr/istame/dojiadhs.htm Συνέντευξη στο "Λασιθιωτικό Στίγμα"
  - http://www/thalesandfriends.org
  - http://anamorfosis.net/?author=11 Κείμενα του Α.Δοξιάδη στην αναΜορφωση με δυνατότητα σχολιασμού.
- Στα αγγλικά:
  - http://www.apostolosdoxiadis.com
  - http://www.greece.gr/CULTURE/Literature/ApostolosDoxiadisProfile.stm
  - http://www.geocities.com/SoHo/Nook/1082/apostolos_doxiadis_page.html - 16k
  - http://www.bloomsbury.com/authors/default.asp?id=811&section=2 - bloomsbury.com
  - http://www.iblist.com/author745.htm - Internet Book List
  - http://news.surfwax.com/authors/files/Apostolos_Doxiadis_Book.html - Surfwax
  - http://www-users.cs.york.ac.uk/~susan/bib/fiction/d/doxiadis.htm

Ανακτήθηκε από "http://el.wikipedia.org../../../%CE%B1/%CF%80/%CF%8C/%CE%91%CF%80%CF%8C%CF%83%CF%84%CE%BF%CE%BB%CE%BF%CF%82_%CE%94%CE%BF%CE%BE%CE%B9%CE%AC%CE%B4%CE%B7%CF%82_db41.html"

Κατηγορίες: Γεννήσεις το 1953 | Έλληνες λογοτέχνες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- English